Mat laget helt eller for det meste av substanser som er ekstrahert fra andre matvarer, for eksempel oljer, fettstoffer, sukker, stivelse og proteiner. Dette er ingredienser som utgjør en liten del av for eksempel raps, dyrefett, potet, erter osv, men der man utnytter en ekstremt begrenset del av den opprinnelige matvaren. Ingrediensene kan også være erstatningsprodukter som er syntetisk fremstilt i laboratorium. Eksempler på dette kan være smaksforsterkere, fargestoffer og en rekke tilsetningsstoffer som benyttes for å gjøre maten overdrevent velsmakende. Produksjonsteknikkene inkluderer ekstrudering, forming og forhåndsprosessering ved fritering. Innholdet av ingredienser fra kategori 1 utgjør bare en liten del av produktet eller er helt fraværende.